钦定古今图书集成/明伦汇编/氏族典/第530卷 > 郭崇仁
## 钦定古今图书集成/明伦汇编/氏族典/第530卷 > 郭崇仁

按《宋史郭崇仁传》：“崇仁字永年，守文之子，章穆皇后
弟也。淳化四年，补左班殿直，迁东头供奉官、阁门祗
候。契丹入寇，赍密诏谕河北诸将，还称旨，累迁崇仪
副使，兼阁门通事舍人、康州刺史，改磁州防御使，卒
赠彰德军节度观察留后。崇仁虽外戚，朝廷未尝过
推恩泽，其为解州团练使十年不迁，尝除知相、卫二”
州，皆辞不行，盖性慎静，不乐外官也。